Мясцовых жыхароў у вёсцы засталося, на жаль, вельмі мала, толькі 9 чалавек, усе старэнькія. Многіх з іх да сябе забралі дзеці. Свята наведала толькі адна жыхарка - Ніна Мікалаеўна Лапата. Але, трэба адзначыць, і гарадскія людзі (дачнікі) былі вельмі ўзрадаваны вясковаму святу, цёплым словам, цудоўным песням, вясёлым гумарэскам і байкам, якія прагучалі для ўсіх прысутных. І нельга было вызначыць лепшых жыхароў, бо ўсе яны заслугоўваюць добрых і шчырых слоў, павагі і пашаны. Сустрэча была можа для кагосьці і неспадзяванай, але цёплай і сардэчнай.